
LECTORI. 


M n dissertatione medica Insectorum genera me -pro- 
ponere stupeas forte, at cum mihi in medica arte 
nec novi satis observatum, nec duhii stabiliendum sit 
quiddam, neque etiam ex libris quam plurimis libellum 
inutilem conscribere decorum habuerim, ex historia 
naturali, cujus studio toto animo addictus sum, eli¬ 
gere malui argumentum, — quoniam tales Facultati 
sapienbissimae non displiceant labores — ut proprio 
IVLarte aliquid proficerem. 

Quodsi Dyticeorum familiam, in genera distri¬ 
butam propono, me characteres externos sedulo ela¬ 
boravisse forte licet fateri, neque mihi defuerunt 
subsidia, cui JMusei regii opes perscrutari contigerit. 
Structuram anatomicam etiam in multis inquisitam 
memoravi, quod quamquam non in omnibus fieri po¬ 
tuerat generibus, omittere dubitavi, ut notas exter¬ 
nas structura interna confirmari perspicias. Larvas 
etiam in aliis generibus aliter conformatas esse su¬ 
spicor: multas enim varia structura in aquis obser¬ 
vavi, at cum neque ad metamorphosin eas perdu¬ 
cere potuerim, neque imagines captivae ova depo- 



suerint, e quibus exclusas illas cognoscerem: larvas 
singulorum generum jamjam notas describere omni¬ 
no omisi, ne adeo im-perfectum atque insuper ab 
aliis auctoribus mutuatum afferam. 

Omnia quae in hac familia hucusque ab aucto¬ 
ribus condita sunt genera non modo retinui, sed 
nova etiam addere ausus sum. Plurimus quidem 
generum incrementum invidet, nimiumtjue numeium 
crepat; verum enim vero, nisi ne prooemium volumine 
superet opusculum ipsum verear, quae dicam non 
desint: — quamvis ipse exigendo magis quam con¬ 
dendo genere laetor — neque etiam exemplo Audi- 
net Serville, viri in entomologia non obscuri, me 
excusem, qui nuperrime Prionos Fabr. in genera qua¬ 
draginta octo distribuit. Quod autem apud illos 
forte mihi sit excusationi, est, quod ubi de generi¬ 
bus condendis haesi, structura interna aut ea pro¬ 
ponere monuit, aut vice versa in aliis, quae jam 
animo fuit oondere dissuasit; quibus notis anatomi¬ 
cis ea de re praecipue credidi, quod apud plures 
ejusdem generis species, neque inter se simillimas, 
congruas reperi. 



D Y T I C E A. 

Insecta Coleoptera: maxillarum mala exteriore 
palpiformi, biarticulata: pedibus natatoriis: ocu¬ 
lis duobus, — prosterni apice metasterno appli¬ 
cato. 


Affinitates hujus familiae partim sunt cura 
Carabicis, a quibus autem pedibus nata¬ 
toriis et praecipue structura interna, e. g. 
gangliis abdominalibus in thorace sitis, vasis 
minariis simplicibus etc. differunt; ex altera 
parte cum Gyrinis, quos Latreille cum Dy- 
ticis in familiam sibi „Hydrocantharides“ 
dictam conjunxit, qui autem oculis quatuor, 
antennarum, pedum, intestinorum, larvarum 
structura abunde discrepant, et potius fami¬ 
liam peculiarem constituant, inter Dyticos 
et Hydrophilos ponendam. Ultimo autem, 
quem adhibui charactere, Dyticea ab omni¬ 
bus reliquis Coleopteris distincte differunt. 

Descriptio : Corpus magis minusve oblongum, 
interdum subglobosura, plerumque glabrum, 

Cajjut insertum, rotundatum, porrectum, clypeo 
cum fronte connato» Labrum transversum, plerum¬ 
que bilobum, sinu fulvo-ciliato. Mandibulae bre¬ 
ves, crassae validae, dentibus tribus munitae, primo 
medio, reliquis duobus apicalibus, altero supero, al¬ 
tero infero; spatium inter dentes excavatum. Ma¬ 
xillae corneae, mala interiore adunca, apice acuta, 
margine interiori setis confertis fulvis ciliata, mala 
exteriori tereti, biarticulata, palpiformi: articulo primo 
breviori. Palpi maxillares quadriarticulati, fili¬ 
formes. Labium mento trilobo: lobo intermedio 
brevi, saepe brevissimo; ligula subquadrata cornea; 
paraglossis membraneis margini ligulae laterali intus 
affixis, angustissimis, ciliatis. Palpi labiales triar- 
ticnlati, filiformes. Antennae in plerisque ad ocu¬ 
lorum marginem inferiorem et tantummodo in tribu 
ultima fronti insertae, illis 11—, his 10 — articulatae, 
plerumque filiformes aut setaceae; (fusiformes: No- 
— articulis quatuor ultimis compressis, dilata¬ 
tis: Agabus serricornis mas.) Oculi laterales, sat 
magni, rotundati, magis minusve prominentes. 

In interno capitis laminae erectae duae, antice 
spinula erecta cornea terminatae, supra pontibus quasi 
duobus conjunctae, altero anteriore, in quo cerebrum, 
altero posteriore, angustiore, sub quo ganglion capi¬ 
tis situm est. 

Thorax Pro thorax transversus, lateribus 
marginatus, angulis anterioribus antrorsum productis, 
postice elytris plerumque haud angustior, iisque arcte 


A u d' 


in: Annal. d, scienc. nat. I. Pl- fi- 

applicatus. Pro sternum medio compressum, apice 
mucronato, usque ad metasternum prolongato; intus 
spinulis duabus, oblique adscendentibus, ganglion 
amplectentibus. Episterna trapezoidea. 

Mesothorax minutus: tergum scutello trian¬ 
gulari, aut conspicuo, aut a prothorace abscondito; 
pectus perpendiculare; scapula anterior magna 
trapezoidea, posterior minuta subtriangularis; Me- 
sosternum parvum, subcubicura, extus profunde 
canaliculatum, intus spinulis duabus erectis, inter 
quas ganglion situm est. 

Metathorax: tergum tribus compositum seg¬ 
mentis; Segmentum anticum (Praescutum Aud. tri¬ 
partitum; (neque integrum, quale describit A udouin) 
parte intermedia subtriangulari, apice profunde e- 
marginato, a partibus lateralibus angustis sutura di¬ 
visa, Segmentum intermedium antice in medio si¬ 
nuatura, supra utrimque bi-pulvinatum, medio exca¬ 
vatura; (ceterum integrum neC uti monet A udouin 
tripartitum: scuta et scutellum.) Segmentum posti¬ 
cum (postscutellum Audouin, metapbragma Kirby) 
augustum, arcum quasi formans, qui superne coxas 
posticas conjungit. — Parapleurae triangulares. 
Sternum transversum, postice bisinuatura, lateribus 
antrorsum angustatum, antice pro coxarum interme¬ 
diarum acetabulis utrimque emarginatum, inter quas 
mucro brevis, producitur, qui apice emarginato pro¬ 
sterni mucronem excipit; — intus cum coxis posticis 
processum magnum formans, qui ab harum apice ob¬ 
lique adscendit, supra canaliculatus, apicem versus 
dilatatus, et utrimque in alam magnam retrorsum 

vergentem ampliatus^ et infra hanc alam processn 
parvo cavo, musculi insertionem araplectente. 

Elytra cornea rigida, meso- et metathoracem 
abdomenque exacte tegentia, margine inflexo angusto, 
frenulo magno, circulari, membraneo, ciliato. 

Alae magnae replicatae. 

Pedes anteriores approximati, coxis globosis, 
trochantino minuto, at satis distincto, trochanteribus 
apice truncatis, femoribus arcte conjunctis; his sub- 
compressis; tibiis magis minusve teretibus, apice spi¬ 
nularum minutarum confertarum corona concinna in¬ 
structis, praeterea vario modo, plerumque autem ex- 
tus ciliatis; — anticis saepe brevibus et pro patellae 
receptione intus excavatis; calcaribus inaequalibus, 
in pedibus anticis masculorum saepe obsoletis; tarsis 
quinque-articulatis, articulo quarto autem interdum 
minuto, recondito et aegre observando, ultimo biun- 
guiculato, unguiculis plerumque aequalibus simplici¬ 
bus, in masculis autem interdum elongatis, dentatis 
inaequalibus. 

Articuli tres primi tarsorum intermediorum ple¬ 
rumque, et tarsorum anticorum semper (excepta tribu 
tertia) dilatati, subtus acetabulis obsiti. Acetubula 
patellas petiolatas referunt, patella interdum ampla, 
petiolo brevi, interdum minutissima, ut vix in petiolo 
longo piliformi observetur. 

Pedum posticorum coxae fixae, antice sterno su¬ 
tura conjunctae, inter se arcte contiguae et saepe par- 
tim connatae, apice in laciniam, trochanterem tegen¬ 
tem plerumque rotundatam auctae (sterni laciniae 
auct). Trochantinum etiam fixum ad coxae finem 

exteriorem sub elytrorum margine situm. Trochan¬ 
ter apice libero. Femora magis minusve valida, sub- 
compressa. Tibiae aut supra aut utrimque ciliatae, 
rectae, calcaribus inaequalibus, saepe validis. Tarsi 
semper distincte 5-articulati, supra in omnibus, saepe 
etiam utrimque ciliati, saepe valde compressi, et ita 
conversi, ut facies superior facta sit exterior, — in¬ 
ferior: interior; margo interior: superior,— exterior: 
inferior. Unguiculi aut inaequales, superiore seu 
interiore majore porrecto fixo, inferiore seu exteriore 
parum mobili, minore, interdum deficiente (Cybister) 5 
aut aequales, vel subaequales, utroque mobili, nu¬ 
tantes. 

Abdomen segmentis supra octo membranaceis, 
subtus septem corneis, tribus anticis fixis, inter se 
connatis, reliquis mobilibus, ultimo retracto, fisso; — 
segmenta superiora, primo excepto, inferioribus re¬ 
spondent. 

Organa respirationis *); Stigmata utrimqvre no¬ 
vem; par primum inter pro-et mesothoracem, secun¬ 
dum inter metathoracem et abdominis primum seg¬ 
mentum, ceteris semper magis transversim elongatum, 
reliqua in abdominis segmentis dorsalibus 2— 8 , Stig¬ 
mata abdominalia in plerisque transversa, magis mi- 
nusve oblongo-ovalia, fimbria laciniata instructa, la¬ 
ciniis inaequalibus, cilialis, stigmatis lumen fere clau¬ 
dentibus; — in aliis (Cybist. Roesel. etc.) hanc struc¬ 
turam haud observavi, sed stigmata rotundata simpli¬ 
cia inveni. 

Leon Dufour: Annal. des scieuc. nat, VIlI. p. 20. 
t. 21. f. 3. 4. 



6 


Tracheae vix qiioddam peculiare prae aliis co- 
leoptris praebent; modo in dorso metathoracis utrim¬ 
que utriculus sat amplus iis additus. 

Vas dorsale 8-loculare; arteria in ventriculi dorso, 
nervum ejus imparem tegens, decurrit usque ad ce¬ 
rebrum, ubi orelicio simplici terminatur. 

Organa digestionis *); In faucibus sub clypeo 
utrimque spinula brevis cornea, e partibus mollibus 
intumescentibus oriunda, cibis ingerendis forte in¬ 
serviens. Oesophagus infra a faucibus terminatus 
arcu corneo, utrimque clypeo affixo; supra musculo¬ 
rum stratis coarctatus, ceterum musculis permultis 
praeditus, caput prothoraceraque percurrit. Ventri¬ 
culus (Jabot Leon Duf.) in meso- et metathorace 
nec non in abdominis antico situs, rectus, nullo li¬ 
mite ab oesophago distinctus, sensim extensus, apice 
sat amplus. Pylorus (Faltenmagen Ramdchr, Ge- 
sier Leon Duf.} infundibuliformis, absque pilis den- 
tibusve, modo plagis octo corneis longitudinalibus in¬ 
structus: quatuor abbreviatis, quatuor elongatis alter¬ 
nantibus, his valvulas totidem pyloro praebentibus, 
quibus orificium ejus decussatum exacte clauditur. 
Duodenum (MagenR a m d o h r. Ventricule chylifique 
Leon Duf,} flexuosum, parte anteriori ampliori, vil¬ 
lis vel potius bursis creberrimis majoribus, interdum 
elongatis filiformibus, (Cybister Acilius) interdum 
globosis, (Hyph^drus) parte posteriori angustiori, 
bursis rarioribus minutis. Intestinum ileum te- 


’) Leon Dufour 1. c. III. p. 216. T. 10. f. 8 . Raro- 
dohr Verdauungswerkz, d. Ins. p, 79. T. II. 

res, laeve, flexuosum. Intestinum crassum mi¬ 
rabiliter extensibile, aut int, ileum paulo ante finem 
anteriorem, quo intestini coeci rudimentum efficitur, 
aut in medio excipit, quo intestinum coecum sat 
magnum formatur, apice saepe processu tenuiori cy¬ 
lindrico magis minusve elongato auctum *). 

Vasa biliaria qnatuor, per paria continua, in 
intestini ilei initium exeuntia. 

Systema urinarium*’) duplex utrimque inte¬ 
stino crasso appositum. Vas urinarium corpore lon¬ 
gius, tenue, convolutum, in collum vesicae exiens. 
Vesica urinaria pyriformis, sat extensibilis in ure¬ 
thram sat amplam brevem transit, quae prope orefi- 
cium intestini in cloacam exit. 


*) Ramdohr p. 82. intestinum coecum modo mem¬ 
branam liberam non autem canalem esse contendit; ,,Dec 
Mastdarm ist mit einer weiten, in krause Falten gelegten 
Haut versehen, welche sich ais ein langet freiet Fortsatz 
nach vorn erstreckt. Dieser Fortsatz ist blos lappenformig, 
und bildet keine Rohre',“ quod autem refutatione haud 
indiget. .— Leon Dufour autem idem organon veram 
vesicam natatoriam esse: — „Le coecum des Dytiques est 
une veritable vessie natato ire“ etc. — nullo autem 
argumento adhibito, nuncupat, quod mihi valde dubium 
videtur. Quid enim animalcula tanta aeris quantitate 
parlim in corpore contenta, partim sub elytris inclusa, 
abundantia, vesicae natatoriae peculiari indigeant? Dein 
intestinum coecum, quod saepisse faecibus ad apicem us¬ 
que repletum observavi, digestioni respirationique eimul 
inservire nemini per-suasum esse potest, 

”) Leon Dufour I. c. VlII. p. 115. 

Organa ^xas masculi*): Vase spermatico sim- 
plice corpore plui'ies longiori, in glomera duo con¬ 
voluto formatur testiculus et epididymis. In 
illo vas spermaticum plerumque tenue, creberrimis, 
e tertio stigmate abdominali oriundis tracheis pertex¬ 
tum ; interdum quam in epidymide crassius; in non¬ 
nullis vasis spermatici apex coecus et incrassatus li¬ 
bere ex testiculo prominet. Dein vas spermaticum 
brevi spatio simpliciter continuatura iterum conglo¬ 
meratur, quo epididymis efficitur, e qua iterum 
simpliciter prodiens in vesiculam seminalem prope 
ejus orificium exit. Vesiculae seminales duae, 
Bat amplae et longae, flexuosae. Ductus ejacula¬ 
torius tenuis, ad abdominis apicem usque descen¬ 
dit, dein retro flectitur, et penem intrat. Penis 
corneus, apice plerumque acuto, oreficio supra ante 
apicem. Valvulae peni utrimque appositae itidem 
falcatae, plerumque ciliatae. 

Organa sexus feminei**): Ovaria fusiformia, 
numerosis (30 — 40) tubulis, creberrimis e tertio ab¬ 
dominis stigmate oriundis tracheis immixtis compo¬ 
sita. Tubulus quisque in filum tenuissimum prolon¬ 
gatur, quod in scutelli regioni cum arteria cohaeret. 
Tubulorum filorumque fasciculus tunica ovarii vesti¬ 
tur, Tubae (Calyces L. Duf,) tubulos ovariorum 
excipiunt, dein in tubam communem***) se con- 

*) Leon Dufour 1. c. VI. p. 158, Hegetschwei- 
Jet De Ins. Genital, p. 20. f, 3. 

**) L e o n D u f o u r 1, c. VI. p. 434. 

***) Ab auctoribus pro oviductus parte habita est, at dif¬ 
fert structura tunicarum. 

Jungunt, quao in oviductum transit. Oviductus 
plerumque bipartitus; portio anterior seu uteriformis 
varia forma et amplitudine, antico super tubae inser¬ 
tione appendiculo secretorio instructa, plerumque 
minuto, clavato, interdum elongato, filiformi, flexuoso, 
nunquam autem vas quoddam filiforme excipiente, 
quale de Dyt. marginali descripsit et depinxit Leon 
Dufo ur. — Portio altera posterior seu vaginalis illi 
plerumque angustior, appendiculo supero, in familia 
prima deficiente; apex plerumque corneus, et valvu¬ 
lis, saepe in medio geniculatis, apice connatis (ovi- 
scapto L. Duf.) inclusus. 

Systema nervorum-. Cerebrum bilobum, praeter 
nervos opticos breves, obconicos utrimque ramum in 
antennam, alterumque ad labrum emittens. Nervi 
communicantes cerebri cum ganglio infero capitis 
ramo communicante ■'} sub oesophago inter se con¬ 
juncti. Ganglion capitis inferum subquadratum, an- 
trorsum duos utrimque nervos mandibulae et maxillae 
immittit. Ganglion prothoracis semper distinctura, 
ganglia vero meso - et metathoracis valde approximata 
vel etiam magis minusve connata. Ganglia abdomi¬ 
nalia quinque adeo appoximata, ut neque nervi 


♦) Straus Diirckheim, primus hunc ramum memo¬ 
rat (Consid. gen, sur Tanat. comp. des, an. artic, p. 372.) 
in Buprestide et in Locusta observatum. — Ipse etiam in 
aliis insectis inveni, 

**) Haec seriei gangliorum ventralium divisio jam a 
pluribus auctoribus memorata, maxime naturae respondere 
videtur, nunquam enim observavi, ganglia abdominalia, 
etiamsi in thorace sita sint, ullum nervum organis thora- 

comratinicantes, neque interdum etiam singula qui¬ 
dem discerni possint; nunquam in abdomine ipso, 
sed seraper in thorace sita, unde nervos numerosos 
elongatos caudae equinae instar ad organa abdominis 
emittunt. 

Systema nervorum intestinalium imp ar: 
Ganglion frontale triangulare, utrimque ramum com¬ 
municantem e nervis labri accipiens, antice autem 
nervum nullum, postice nervum longum (N. recur¬ 
rentem) emittens, qui primum sub cerebro, dein sub 
arteria in facie superiori oesophagi ventriculique 
percurrit, in aliis simplex (Cybister, Dyticus); in aliis 
in ventriculi medio sinistrorsum ramum lateralem 
emittens (Acilius), In ventriculi apice in ganglion 
alterum transit, prope pylorum situm et nonnul¬ 
los nervos emittens, qui in ventriculi apice raraili- 
cantur. 

Systema nervorum intestinalium par: 
Ganglia utrimque oesophago apposita duo, pone cere¬ 
brum sita, inter se nervo conjuncta, at neque con¬ 
junctionem distinctam cum cerebro *), neque cura 

cis praebere, et vice versa e gangliis thoracis ullum in ab¬ 
domen descendere ramum. Memorandum autem est, sae¬ 
pissime duo vel plura ganglia in unum coalescere, cujus 
rei plurima exempla observavi. Saepe enim connata 
sunt ganglia meso-ct metathoracis in Coleopteris, -pro-et 
mesothoracis in Hymenopteris. Interdum ganglia omnia 
in unum confluunt, ut in Melolontha, interdum ganglion 
primum abdominale cum ganglio metathoracis, ut in Ape; 
interdum etiam omnia abdominalia cum gangliis meso-et 
metathoracis coalitis, ut in Nepa, Ranatra etc. 

’) Conf. Straus-Diirckheim, I. c. p. 375. 

nervo impari intestinali inveni; ganglion anterius ar¬ 
teriae apici utrimque arcte adhaeret * **) ). 


Dyticea aquas dulces, stagnantes autem potius 
quam flumina incolunt, nec ulla orbis terrarum regio 
iis destituta videtur. Aeris magna quantitate, quam 
corpus eorum continet, aqua leviora, tantummodo vi 
quadam sub illa sese retinent, nullo modo autem, 
nisi natant aut aliis corporibus in profundo se ad¬ 
haerent, corporis sui levitate adscendunt, ut Hydro- 
phili, sed in media aqua quiescere possunt. Simulae 
vero vis illa remittitur, statim sursum feruntur, quod 
saepe fit, cum respirandi causa aquae superficiem 
petunt; rarius enim pedibus assurgunt. 

Respiratio rara, cum semper aeris copiam sub 
elytris clausam in profundum secum ferunt; at hanc 
ad copiam renovandam diutius in superficie commo¬ 
rantur, ano elevato, quo quasi suspensa videntur. 

Do eorum motu in natando plurimum disseruit 

Straus-Durckheim*'‘),cuipaucamodomihiaddenda 

sunt. In sectione prima motus pedum posticorum 
est isochronius, remorum instar, et celeritas depen¬ 
det ab horum pedum robore, ut quo validiores, eo 
vehementior, quo debiliores, eo minor sit impetus. 
Pedes anteriores magis ad dirigendum et aequandum 
motum inservire videntur: Laccophili enim pedibus 
anterioribus vix utuntur, sed validorum pedum po- 


*) Quod etiam in aliis insectis mihi observatum est. 

**) 1, c. p. 196. 

sticorum vi se protrudunt, et simulae impetus remit¬ 
tit, ictum iterant, quo modo per intervalla quasi 
moventur. Sectionis autem alterius animalcula pe¬ 
dum posticorum aeque ac anteriorum alternante motu 
in aqua repere quasi videntur; coxae iis etiam sunt 
angustae, nec tantam muscnlorum quantitatem, quam 
in rsdiquis, continentes. 

Aquam Dytici raro reliquunt, aestate noctu, vere 
et autumno meridie ex ea sese efferunt, cii-cumvo- 
litant: volatus gravis, at cum susurro exiguo. Tnce- 
dendi vero paene nescii, in sicco aegre pedibus an¬ 
terioribus corpus protrahunt, et quo minus tarsi po¬ 
stici sunt compressi, nec unguiculis fixis porrectisque, 
eo minus difficulter repunt, attamen adeo moleste, ut 
vix reliquorum Cole opter orum ullus celeritate iis ce¬ 
dat. Multi, quibus sunt pedes postici validi, praeci¬ 
pue Laccophili, vehementer assiliunt. In dorso ja¬ 
centes pedibus posticis dextre in ventrem sese ver¬ 
tunt. 

Capti urinam foetidam ejaculant, plurimi etiam 
liquore lacteo, e capitis prothoracisque articulationi¬ 
bus emanante corpus induunt. 

Victus verosimiliter omnium animalis, quam¬ 
quam modo in familia prima observatus est. Hi 
enim Dytici non solum omnibus aliis insectis insi¬ 
diantur, ne propriae quidem speciei parcentes, sed 
etiam animalia alia, quae vincere valent, lacerant, ut 
piscibus etiam infesti dicantur*), nec cadaverum car¬ 
nem spernunt, quae frequentes aggrediuntur. Do xe- 


*) Frisch. Desclir. ali. Ius. II. p. 34. 

liquorum, quos copiosos captivos observavi, victu de¬ 
tegere quiddam nequivi: carnem praebitam asperna¬ 
bantur, neque alii alios ne mortuos quidem aggre¬ 
diebantur, quin fame perirent. 

Famem per longum tempus tolerant: plures per 
menses vivos asservavi, nec iis, quo pascerentur, erat. 
Nihilominus voracissimi immane quantum devorant, 
et digestio cita *), Humor autem ad vitam iis ne¬ 
cessarius, in sicco retenti, paucos intra dies pereunt. 

Imagines per totum annum reperiuntur, nostris 
in regionibus aestate singulae raraeque, autumno 
vereque autem frequentes. Fer hiemem aliae in 
aqua et forte in limo occultae in statu soporoso mo¬ 
rantur, nonnulla etiam vivaces remanere videntur, 
cum saepe respirandi causa glaciei aperturas petentes 
observentur. Pars autem autumno aquam relinquit, 
et in nemoribus sub muscis lichenibusque hiberna¬ 
cula petit. — Copulatio praecipue in sero autumno 
et primo veris initio observatur. Mas tarsis anterio¬ 
ribus feminae dorso se affigit, quacum per aliquot 
tempus cohaeret. Femina medio vere ova deponit 
elongata, cylindrica et uterque sexus mox perit, pau¬ 
cis superstitibus, qui forte copulae expertes fuere. 

Larvae”) post aliquot (12—14) dies excludun- 


’) In Cybist. R o es elii specimine, quod intra horasXL 
ranas duas comederat, paucas post ultimam caenam dis¬ 
secto, tubum intestinalem vacuum et vix in intestino coeco 
quam maxime extenso faecium aliquantulum reperi. 

*'') Koesel, Insect. Belust. 11. Wasserins. p’ 1—24. T. 
1-3. De Geer Mem. IV. p. 385. T, 15. E 8—15, 

tur, aut elongatae, filiformes aut magis oblongae vel 
ovales. Corpus earum segmentis duodecim composi¬ 
tum, quorum 1 caput, 2 — 4 thoracem, reliqua abdo¬ 
men referunt. Caput magis minusve magnum exser¬ 
tura depressum. Ocelli utrimque sex, interdum prae¬ 
terea duo frontales (Dytic.). Antennae setaceae, 
breves 8 (Cybister) — 4 - articulatae. Mandibulae 
longae tenues arcuatae, intus cavae, interne ante 
apicem apertura elongata, longitudinali ciliata in¬ 
structa. Palpi exteriores 10 — 5, interiores 4—3-ar¬ 
ticulati, filiformes, elongati. Os omnino clausum. 
Capitis margo anticus inter mandibulas aut rotunda¬ 
tus, interdum etiam crenatus (Dyticus), aut tricuspis 
(Cybister); in larva quidem minuta, frons in cornu 
longum porrectum producta, cujus apicem mandibu¬ 
lae valde porrectae sursum arcuatae tangunt. Seg¬ 
mentum secundum seu prothoracis reliquis plerum¬ 
que longius, interdum valde elongatum et angustatum 
(Acilius); segmenta 3 et 4, seu meso-et metathora- 
cis transversa, segmentis abdominalibus conformia, 
modo pedum insertione distincta. Pedum par cu- 
jusque segmenti thoracici apici insertura *). Pedes 
breviusculi, graciles, femoribus tibiisque ciliatis, tar- 


*) Roesel de Acilii sulcati larva primum thoracis seg¬ 
mentum pedibus destitutum esse contendit: „vornehmlich 
aber hat er vot denen meisten andern Arten hierinnen et- 
was besonderes, dass kein Paar derer sechs Fiisse an dem 
Halsgelenke, sondern dass sie an den drey nachfolgenden 
ihre Einlenkung haben.“ — Nescio, quid observatorem 
accuratissimum fefellit. 

sis inarticulatis, apice unguiculis duobus aequalibus 
instructis. Segmenta abdominalia transversa, sensim 
augustiora, ultimo elongato, conico, saepe lateribus 
ciliato, apice plerumque tubulo utrimque filiformi 
mobili saepe ciliato instructo. 

Tubuli hi respiratorii trachearum initium. Tra¬ 
chea ex utroque tubulo ampla utrimque in ventre in 
caput usque assurgit, ramulum brevissimum simpli¬ 
cem cuique stigmati praebens. Stigmata utrimque 
octo, par primum in apice antico mesothoracis, reli¬ 
qua septem in segmentis abdominalibus, ultimo ex¬ 
cepto *). — Tubus intestinalis tenuis, oesophago, 
ventriculo, pyloro duodenoque simplici indistinctis, 
recta via penultimum corporis segmentum usque de¬ 
scendentibus, intestino ileo a vasorum biliarium inser¬ 
tione incipiente, illis tenuiore, aliquoties flexoj in¬ 
testino crasso illo vix ampliore; elongato, recto: in¬ 
testino coeco in larva Cybist. Roeselii, et Acil. sul¬ 
cati, quas dissecui, elongato filiformi recto. — Orga¬ 
norum genitalium vestigia me fugerunt. — Systema 
nervorum similiter ut in imagine se habet: ganglion 


Potius forte tubuli illi respiratorii pro meris stig¬ 
matibus habendi sunt, quippe quorum peritrema illam in 
formam commutatum sit. Hoc modo non solum stigmata 
in larva numero et situ sese habent ut in imagine, — pri¬ 
mo scilicet, secundo et ultimo pari paulo magis antrorsum 
promotis, — sed etiam cur in imagine ultimum segmen¬ 
tum stigmatibus, quibus in reliquis coleopteris caret, prae¬ 
ditum sit, apparet, ut larvarum nimirum formationis resi¬ 
duum. 

quodque thoracicum in segmenti sui apice ad pedum 
insertionem situm; ganglia abdominalia autem in 
summa abdominis basi sita, atque aut inter se nec 
non ganglio metathoracis fere contigua (Cybi- 
ster), aut inter se adeo connata, ut singula distin¬ 
gui non possint (Acilius). 

Larvarum victus aeque ac imaginum animalis, et 
observante Roesel insatiabiles insectorum larvis, 
etiam fratribus suis insidiantur; immobiles spernunt, 
simulae vero moventur, mandibulis prehendunt, et 
per harum aperturas exsugunt. Pedibus debilibus 
tarde quidem natant, flexuris autem corporis vehe¬ 
mentibus celeriter sese protrudere, hostibus aufugere, 
praedam persequi valent. 

Magnitudinem probam nacta, postquam pellem 
nimis arctam ter deposuit, larva aquam relinquit, et 
in terra, ripae propinqua, praecipue capitis ope, ca¬ 
vum ovale sibi parat, post aliquot tempus in nym¬ 
pham sese commutat, quo in statu plures hebdoma¬ 
des remanet; dein imago exclusa, primum alba mol- 
lisque per aliquot tempus in cavo suo commoratur, 
usque dum corpore duro et probe colorato lucem et 
aquam petit. 


Linnaeus hanc familiam cum Coleopteris aliis 
aquaticis, ceterum vero abundo diversis in gencie 
suo „Dytiscus“ conjunxit, quibus autem Geof- 
froy genus proprium „Hydrophilus“ condidit, his 

nostris nomenLinnaeanum, in vocem „Dyticus“ *) 
correctum retinens, quae a Fabricio aliisque 
plurimis, qui denominationem Linnaei, forte cala¬ 
mi errore exortam praeferunt, neglecta, tamen prae¬ 
monente Illigero apud optimum quemque valet. 
Dyticos dein in plura genera dissolverunt Fabri¬ 
cius, Illiger, Latreille. Clairville, Leach; 
quorum in laboribus ne multus sim laudandis, cuique 
Entomologo sat cognitis, ad Dyticeorum familiae di¬ 
visiones, peculiaremque generum descriptionem 
transeam. 

SYNOPSIS GENERUM. 

A. Coxae posticae amplae. 

I. Tarsi anteriores articulo quarto distincto. 
a. Tarsi antici maris patellati. 

1) Cybisteri Pedibus anterioribus extus, posticis 
in utroque sexu utrinque ciliatis, his unguiculo 
unico, porrecto, fixo. 

2) Eunectesi Pedibus anterioribus intus, posti¬ 
cis in utroque sexu utrinque ciliatis, unguicu¬ 
lis duobus subaequalibus, porrectis. 

3) Acilius: Pedibus anticis extus, posticis in 
utroque sexu utrinque ciliatis, his unguiculis 
duobus inaequalibus, porrectis, superiore fixo: 
tarsis subtus articulis tribus primis ciliatis. 

4) Hydaticus: Pedibus anterioribus extus, posti¬ 
cis in utroque sexu utrinque ciliatis, his ungui- 


*) AwtJtog; urinatorius. 


2 

culis duobus inaequalibus, superiore fixo; tar- 
sis subtus articulis quatuor primis ciliatis. 

5) Dyticus: Pedibus anterioribus extus, posticis 
in mare utrinqne, in femina modo supra ci¬ 
liatis, his unguiculis duobus aequalibus mobi¬ 
libus. 

b) Tarsi antici maris simpliciter dilatati. 

6 ) Colymbetes; Scutello conspicuo: pedibus 
posticis in mare utrinque, in femina modo 
supra ciliatis: unguiculis inaequalibus supe¬ 
riore fixo, inferiore hoc triplo breviore; pal¬ 
porum labialium articulo secundo tertio evi¬ 
denter longiore. 

7) Ilybius: Scutello conspicuo: pedibus posti¬ 
cis in mare utrinque, in femina modo supra 
ciliatis, unguiculis inaequalibus superiore 
fixo, inferiore hoc parum breviore; palporum 
labialium articulo secundo tertio subaequali. 

8 ) Agabus: Scutello conspicuo: pedibus posticis 
in mare utrinque in femina modo supra cilia¬ 
tis, unguiculis aequalibus mobilibus. 

9) Copelatus: Scutello conspicuo: pedibus po¬ 
sticis in utroque sexu utrinque ciliatis, ungui¬ 
culis aequalibus, mobilibus. 

10) Laceophilus: Scutello inconspicuo; anten¬ 
nis tenuibus setaceis; pedibus posticis, un¬ 
guiculis inaequalibus, superiore fixo, por ■ 
recto. 

11) Noterus: Scutello inconspicuo: antennis 
crassiusculis fusiformibus; pedibus posticis 
unguiculis aeqvralibus, mobilibus. 

IT. Tarsi anteriores articulo quarto obsolescente. 

12) 'Hyphydrus: Tarsis posticis compressis, un¬ 
guiculis inaequalibus porrectis; superiore fixo. 

13) Hydroporus: Tarsis posticis filiformibus 
unguiculis aequalibus, mobilibus. 

B. Coxae posticae angustae. 

I. Antennae 11-articulatae, infra oculos insertae. 

14) Pelobius. 

II. Antennae 10-articuIatae, in fronte insertae. 

15) Haliplus; Palporum maxillarium articulo 
ultimo minuto, subuliformi. 

16) Cnemidotus: Palporum maxillarium arti¬ 
culo ultimo reliquis majore conico. 



SECTIO 


Coxis posticis amplis. 

Motus pedum posticorum in natando 
isochronius. 

TRIBUS I. 

Antennae 11-articuIatae, infra oculos insertae; 
pedes anteriores plerumque extus, rarius intus (Eu- 
nectes) ciliati; tarsi distincte 5-articulati, antici ar¬ 
ticulis tribus primis in patellam plerumque rotunda¬ 
tam, subtus acetabulis inaequalibus obsitam, dilatatis; 
intermedii aut simplices aut articulis tribus primis 
dilatatis, acetabulis aequalibus obsitis; postici semper 
valde compressi. Scutellum in omnibus conspicuum. 
Mandibularum dentes obtusi. 

Intestinum coecum semper valde distinctum. 
Oviductus appendiculo unico. 


Genus I: Cvbister. 

Curtis Britt. Ent. 4. 151. Trogus *) Leacli. Zool. Mis- 
cell. III. p. 70 et 73. 


*) Nomen jam prius a Panzero cuidam Ichneumo- 
nidum generi tributum. 




21 


Pedibus anterioribus extus, posticis in 
utroque sexu utrinquo ciliatis, his un¬ 
guiculo unico, porrecto, fixo. 

Descr. Corpus obovatum magis minusve con¬ 
vexum. Caput oculis parum prominulis, clipeo apice 
truncato. Antennae corpore triplo fere breviores, 
graciles, articulo 1 parum validiore, 2 brevi, 3 et 4 
longioribus, reliqiris sensim minoribus. Palpi maxil¬ 
lares articulo 1 breviore, reliquis inter se longitudine 
aequalibus, ultimo extus in medio tumidulo. Mentum 
lobo intermedio brevi, evidenter emarginato. Ligula 
apice dense ciliata. Palpi labiales articulo 1 breviore, 
2 et 3 inter se longitudine aequalibus, extus medio 
incrassato. Prosternum antice elevatura, compressum, 
mucrone peracuto, plano. Pedes anteriores breves, 
debiles; antici maris tibiis subdilatatis, calcari unico 
minuto; tarsis patella transversa, latitudine duplo 
breviore, subtus basi pilis densissimis spongiosa, 
apice acetabulorum seriebus transversalibus quatuor, 
acetabulis minutis, patellula apicem versus appendi- 
culo membranaceo aucta; feminae tibiis tarsisque 
simplicibus, his compressis, articulis 4 primis brevi¬ 
bus. Pedes intermedii tarsis in utroque sexu sim¬ 
plicibus compressis, unguiculis in mare inaequalibus. 
Pedes postici validissimi, tibiis perbrevibus crassis, 
calcaribus validis, exteriore majore compresso, acu¬ 
tissimo: tarsis valde compressis, articulis sensim mi¬ 
noribus subtus 4 primis ciliatis. 

Tubus intestinalis corpore fere triplo longior, duo¬ 
deno villis elongatis filiformibus, intestino crasso 
coocoquo maxime extensibilibus, hoc in processum te- 

nuem teretem prolongato, ut fere corporis longitu¬ 
dine sit. Testiculi epididymidibus minores, vase sper¬ 
matico in iis multo tenuiore, utrisque tunica flava 
indutis. Vesiculae seminales amplae, corpore plus 
dimidio longiores, flexuosae, apice clavatae. Penis 
facie inferiore strigisque duabus, apice contiguis, su¬ 
perioribus corneis, ceterum membranaceus, oreficio 
inter faciem; inferiorem et superiorem prominentes. 
Valvulae liberae apicem versus modice attenuatae, 
ciliatae. — Oviductus portio uteriformis elongata, 
incurva, tunicis valde incrassatis, appendiculo elon¬ 
gato cylindrico flexuoso; portio vaginalis angustior, 
apice membranea, libera, valvulis exterioribus exi¬ 
guis, subcorneis, interioribus apice libero acuto con¬ 
natis. Ganglia meso- et metathoracis nec non ab¬ 
dominalia non modo huic sed etiam inter se conti¬ 
gua; haec ante processum internum metathoracis 
sita. 

Corpus plerumque sat magnum, colore supra ni¬ 
gro, saepe olivaceo, subtus aut nigro aut pallido. 
Elytra feminae saepe acicularia: interdum, ut videtur, 
in eadem specie modo laevia modo acicularia, qua 
de re conferas, quae infra apud Dyticum genus mo¬ 
nebo. 

Patria in omnibus orbis terrarum partibus; flu¬ 
vios praecipue amant. 

S p e c. Dyt. Roeselii (Roeselii et dispar Ah.) — 
limbatus — iraraarginatus — costalis — lateralis Fabr. 
multaeque aliae. 

Genus 2. Eunectes. 

Pedibus anterioribus intus, posticis in 
utroque sexu utrinque ciliatis, ungui¬ 
culis duobus, sub ae qualib us, por¬ 
rectis, 

Descr. Corpus oblongo-obovatum, depressum. 
Caput valde porrectum, oculis magnis prominulis, 
clypeo apice emarginato. Antennae corpore plus du¬ 
plo breviores, articulo 2 perbrevi, 3 primo parum 
breviore, sequentibus sensim minoribus. Palpi ma¬ 
xillares articulis tribus primis brevibus, ultimo longo, 
reliquos simul surntos paene superante, tereti, apice 
truncato. Mentum lobis exterioribus brevibus, inter¬ 
medio his parum breviore, rotundato-truncato. Li¬ 
gula apice ciliata. Palpi labiales articulo 1 brevi, 
tereti, 2 hoc paulo longiore, extus ampliato, 3 his 
ambobus longitudine aequali, subarcuato, medio tu¬ 
mido. Prosternum antice elevatum, mucrone acuto, 
convexiusculo. Pedes graciliores, anteriores femori¬ 
bus tibiisque intus dense longeque ciliatis; antici 
maris tibiis basi curvatis, pone basin subincrassatis, 
apice absque calcaribus, tarsis patella orbiculari, sub¬ 
tus basi acetabulis duobus maximis, aequalibus, cete¬ 
rum acetabulis minutis confertis obsita; — feminae 
tibiis simplicibus, calcaribus inaequalibus minutis: 
tarsis articulis 1 — 4 perbrevibus, ultimo valde elon¬ 
gato, unguiculis in utroque sexu sat longis gracilibus- 
que. Pedes intermedii tarsis in utroque sexu simplici¬ 
bus articulis 1—4brevihus, ultimo elongato, unguiculis 
parum falcatis, in mare magis quam in femina elon¬ 
gatis. Pedes postici tibiis brevibus, in utroque sexu 

supra et infra ciliatis, calcaribus aequalibus, tarsis 
valde compressis, articulis sensim minoribus, supra 
omnibus , subtus 3 primis ciliatis, ciliis superis lon¬ 
gissimis; unguiculis porrectis, subaequalibus, tenuibus. 

Structura interna adhuc latet. 

Statura mediocris; color pallidus elytra punctis 
nigris impressis sparsa. 

Patria in orbis antiqui regionibus calidioribus. 

Spec. Dyt. sticticus Lin: (sticticus et griseus 
Fabr.) duaeque simillimae mihi visae. 


Gen. 3: Acieius. 

Leach. Zool. Misc. III. p. 69 et 72. 

Pedibus anticis extus, p o s ti c i s i n utr o que 
sexuutrinque ciliatis, his unguiculis 
duobus inaequalibus, porrectis, supe¬ 
riore fixo: tarsis subtus articulis tri¬ 
bus primis ciliatis. 

Descr. Corpus depressum, dilatato-obovatum. 
Caput clypeo apice truncato. Antennae corpore du¬ 
plo breviores, articulis inter se subaequalibus, ex¬ 
cepto secundo breviore. Palpi maxillares elongati, 
articulis sensim longioribus, ultimo medio perparum 
tumidulo. Mentum breve, lobo intermedio brevis¬ 
simo, subrotundato. Ligula apice parce ciliata. Palpi 
labiales articulo 1 brevi, 2 valde elongato, subtereti, 
ultimo hoc evidenter breviore, subrecto, ante apicem 
tumidulo, Prosternmn parum elevatum, mucrone 
plano, apice rotundato. Pedes anteriores breves, de¬ 
biliores, antici maris tibiis valde dilatatis, subtus pro 

patellae receptione valde excavatis, absqne calcaribus; 
tarsis patella subtriangulari, subtus basi acetabulo 
uno maximo, dein duobus mediocribus, et apicem 
versus acetabulis confertissimis minutissimis, longe 
petiolatis, piliformibus; — feminae tibiis simplicibus 
articulis sensim longioribus; unguiculis in utroque 
sexu longis, parum falcatis, inaequalibus. Pedes in¬ 
termedii tibiis femoribus multo brevioribus tarsis 
maris articulis 3 primis subdilatatis, subtus extrorsura 
acetabulis nonnullis minutis obsitis; unguiculis in 
utroque sexu inaequalibus, elongatis; parum falcatis. 
Pedes postici validi, tibiis brevibus crassis, calcari¬ 
bus inaequalibus, tarsis valde compressis, infra arti¬ 
culis 3 primis ciliatis, unguiculis inaequalibus, por¬ 
rectis. 

Tubus intestinalis corpore fere duplo longior 
duodeno antice villis elongatis filiformibus, intestino 
crasso et coeco valde extensibilibus, hoc processu 

longo cylindrico aucto, corporis fere longitudine. _ 

Testiculi oblongi, vase spermatico in iis sat tenui, 
apice vero ejus summo libere prominente; epididy- 
mides magnae, globosae, approximatae, vase sperma¬ 
tico in iis initio tenuissimo, dein vero satis crasso. 
Vesiculae seminales corpore plus dimidio longiores, 
spirae instar involutae, apice attenuatae. Penis bre¬ 
vis, rectus, membraneus, apice lineaque infera cor¬ 
neis; valvulae corneae intus excavatae, apice attenua¬ 
tae. — Oviductns portio uteriformis angusta, portione 
vaginali parum amplior, appendiculo magno, clavato, 
parum incurvo. Portio vaginalis apice valvula cor¬ 
nea recta inclusa; valvulis exterioribus linearibus. 

apice membrana conjunctis. — Ganglia meso- etme- 
tathoracis contigua, abdominalia huic etiam contigua, 
inter se connata. 

Statura mediocris; color fuscus, subtus nigro- 
testaceoque varius. Feminarum elytra sulcis nonnul¬ 
lis latis et parum profundis exarata. Patria: Europa, 
Asia Americaque septentrionalis. 

Spec. Dyt. sulcatus Lin. —- canaliculatus Kn. Ni- 
col. (fasciatus De Geer) duaeque aliae mihi 
visae. 

Singulare hisce animalculis, quod vero jam 
Frisch memorat*), sub aqua sonum stridulum edere, 
quem coelo sereno ex Ac. sulcato, in vase vitreo 
mihi captivo, saepenumero percepi, et euphoriam 
quandam significare suspicor. 


Genus 4. Hydaticus. 

Leach. Zool. Misc, III. p. 69 et 72. 

Pedibus anterioribus extus, posticis in 
utroque sexu utrinque ciliatis, his un¬ 
guiculis duobus inaequalibus, supe¬ 
riore fixo, tarsis subtus articulis 4 
primis ciliatis. 


*) Von dem Laut, davon p, 119, steht, dass ihn eine 
gewisse Art Kefer machen konne, habe ich die Erfahrung 
von einer ziemlichen Anzahl gross und kleiner Kefer, die 
es thun, und dass es der Mannlein Musick sei, auch so- 
gar einiger Wasser kefer unter dem Wasser. 
Frisch, Beschr. all. Ins. X, Praef, 

Descr. Corpus aut late obovatum, aut ovale, 
convexiusculum. Caput oculis parum prominulis, 
clypeo apice vix emarginato. Antennae corpore plus 
duplo breviores, articulo 1 elongato, 2 breviore, se¬ 
quentibus gracilioribus, secundo longioribus, inter se 
subaequalibus. Palpi maxillares articulo 1 brevi, 2 
et 3 inter se aequalibus snbobconicis, 4 paulo lon¬ 
giore, apicem versus attenuato. Mentum breve, lobo 
intermedio brevissimo, leviter emarginato. Ligula 
apice ciliata. Palpi labiales articulo 1 brevi, obconico, 
2 elongato, subcompresso, recto, 3 hoc breviore, le¬ 
vissime arcuato. Prosternum parum elevatum, mu¬ 
crone plano, apice rotundato. Pedes antici maris ti¬ 
biis brevibus, dilatatis, calcaribus nullis, tarsis pa¬ 
tella suborbiculari, subtus acetabulis tribus majoribus 
ad basin, ceterum mediocribus obsita; — feminae ti¬ 
biis tarsisque simplicibus. Pedes intermedii tarsis 
in mare aut simplicibus, aut articulis 3 primis dila¬ 
tatis, in femina simplicibus; unguiculis in utroque 
sexu parum falcatis. Pedes postici tibiis brevioribus, 
calcaribus subinaequalibus, tarsis sat longis et com¬ 
pressis, articulis sensim minoribus, subtus 4 primis 
ciliatis, unguiculis inaequalibus porrectis, superiore 
fixo, inferiore hoc triplo minore, parum mobili. 

Tubus urtestinalis corpore triplo fere longior 
duodeno parte anteriore sat ampla, villis filiformi¬ 
bus, parte posteriore tenui, villis minutissimis, inte¬ 
stino coeco sat amplo et longo apicem versus atte¬ 
nuato. — Testiculus epididymide grandior et vas 
spermaticum in hac fero tenuior, tjuam in illo. Ve¬ 
siculae seminales longae, spirae instar involutae, apice 

attenuato. Penis medio corneus, lateribus membra¬ 
naceus, brevis, erassiusculus, subrectus. Valvulae 
breves, crassiusculae, supra per totam longitudinem 
membrana conjunctae. — Oviductus portio uterifor- 
mis cylindrica, portione vaginali fere duplo amplior, 
appendiculo clavato; haec apice cornea, valvulis ge¬ 
niculatis munita. — Ganglia meso-et metathoracis 
fere connata; abdominalia huic et inter se magis 
minusve approiimata. 

Statura mediocris, color saepe variegatus. Species 
et plurimis terrae regionibus allatae. Secundum tar- 
sorum inter mediorum structuram in mare familiae tres 
instituendae: 

Fam. I. Tarsis intermediis maris simplicibus; cor¬ 
pus latum, parum convexum, obovatum. 

Spec, Dyt. interruptus Sturm (Cat.) multaeque aliae. 

Fam. II. Tarsis intermediis maris parum dilatatis, 
subtus acetabulis minutis, in series duas irregula¬ 
res dispositis, instructis; corporis forma ut infara.I. 

Spec. Dyt. bilineatus Payk. - cinereus — zonatus — 
fasciatus — vittatus Fabr. — festivus Illig. aliae- 
que multae. 

Dyt. verrucifer huicne an praecedenti familiae 
adscribendus, dubium: individua mascula mihi 
invisa. 

Fam. III. Tarsis intermediis maris in patellam 
ovalem, acetabulorum seriebus quatuor irregula¬ 
ribus instructis; corpus oblongo-ovale, convexiu- 
sculum. (Hybernacula sub muscis.) 

Spec. Dyt. Hiibneri — transversalis — stagnalis 
Fabr. — grammicus Germ. — mxiltaeque aliae. 

Genus 5. Dyticus. 

Dyticns Geoffr. Dytiscus Lin. 

Pcdiibus anterioribus oxtus, posticis in 
maro utrinque, in femina modo supra 
ciliatis, his unguiculis duobus aequa¬ 
libus, mobilibus. 

Corpus oblongo-ovale, subconvexum. Caput ma¬ 
gnum, oculis subprominulis, clypeo apice truncato. 
Antennae corpore triplo breviores, articulo 2 brevi, 
apicalibus sensim paulo brevioribus et gracilioribus. 
Palpi maxillares sat elongati, articulo 1 breviore, re¬ 
liquis inter se longitudine fere aequalibus, ultimo 
leviter arcuato. Mentum lobo intermedio brevissi¬ 
mo, sat profunde emarginato. Ligula apice ciliata. 
Palpi labiales articulo 1 breviore, 2 elongato, 3 hoc 
evidenter breviore, utroque leviter arcuato. Proster- 
num modice elevatum, mucrone plano, obtuse acu¬ 
minato. Pedes anterioi’es magis, posteriores minus 
quam in praecedentibus validi; antici maris tibiis 
basi incurvis, extus et intus a medio ad apicem us¬ 
que setis ciliatis, absque calcaribus; tarsis patella 
suborbiculari subtus basi acetabulis duobus magnis 
(exteriore maximo), ceterum acetabulis minutis obsi¬ 
ta ; unguiculis validis, exteriore basi dentato; —- fe¬ 
minae tibiis tarsisque simplicibus calcaribus validis 
subaequalibus, horum articulis 4 primis brevibus, 
unguiculis minus validis, simplicibus. Pedes inter¬ 
medii calcaribus validis inaequalibus, tarsis maris 
articulis 3 primis dilatatis, subtus acetabulis minutis¬ 
simis confertissime obsits; unguiculis validis inae- 



30 


qualibus; — feminae simplicibus. Pedes postici ti¬ 
biis longitudine fere femorum, in mare utrinque, in 
femina modo supra ciliatis; tarsis sat compressis, in 
mare utrinque ad apicem usque, in femina modo 
supra ciliatis, unguiculis minutis, subaequalibus, 
mobilibus. 

Tubus intestinalis corpore fere triplo longior, 
duodeno antice villis elongatis, subuliformibus, den¬ 
sis, postice rarioribus, minutis, oblongo-ovatis; inte¬ 
stino coeco sat magno,' sed absque processu cylin¬ 
drico. — Testiculi magni globosi, vase spermatico 
in iis crassiore. Vesiculae seminales filiformes fle¬ 
xuosae. — Oviductns portio uteriformis minuta an¬ 
gusta, appendiculo clavato, minuto; portio vaginalis 
apice corneo et valvulis ut in genere praecedente. — 
Ganglia meso-et metathoracis inter se distincta, ab¬ 
dominalia vero ab his remota, in processus metatho¬ 
racis interni canali sita. 

Statura magna, color supra niger, magis minus- 
ve in olivaceum vergens, limbo pallido, subtus ple¬ 
rumque pallidus. Feminae aut mari conformes, aut 
fortius punctatae, elytris a basi ultra medium pro¬ 
funde sulcatis thorace angustiore etc. — in aliis 
utraque feminae forma obvenit*). 


*) Plerumque pro diversis speciebus habentur; exstant 
autem nullae ceterum differentiae, et cum non apud uni¬ 
cam, sed apud tres species ita se habeat res, ut feminae 
sulcatae laevique non modo ex experientia,— paria enim 
in copula capta comparavi — sed etiam ex analogia idem 

Patria praecipue Europa Asiaque confinis, species 
exoticas duas modo vidi, alteram e Promont. Bon. Spei, 
alteram ex America septentrionali, utramque inde¬ 
scriptam. 

S p e c. (Femina mari difformis) D. latissimus L. — 
punctulatus Fabr. — dimidiatus Bergstr. 

(Femina mari conformis) Dyt. circumflexus Fabr. 

(Femina biformis) Dyt. marginalis Lin. (et confor¬ 
mis Kunze) — circumcinctus Ahr (et dubius 
Gyll.) — lapponicus Payk. (et septentrionalis 
Gyll. *). 


sit mas: neque duabus feminarum speciebus eundem ma¬ 
rem tribuere fas sit; equidem non possum, quin duas fe¬ 
minarum formas eide.m speciei esse censeam. Individua 
intermedia raro occurrunt; Dyt, circumcincti tantummodo 
unicum in collectione amici mihi spectati Gyot vidi, sul¬ 
cis elytrorum punctisque obsolescentibus. In regione no¬ 
stra utraeque formae promiscue occurrunt, in aliis altera 
alterave deesse videtur: celeberrimus enim specierum hujus 
generis illustrator, Ahr ens, amicus mihi exoptatus, se oli m 
in lacubus Magdeburgensibus inter plura millia Dyt. cir¬ 
cumcincti nullam feminam sulcatam observasse, litteris 
certiorem me fecit; neque apudCybist. Koeselii (Dyt. Roe- 
selii et Dispar Ahr.) rem itidem se habere dubito: etenim 
D, Dispar, quo aquae nostrae abundant, nullo charactere 
a vero D. Roeselii discrepat, nisi quod elytra feminae 
acicularia sunt: mares omnino conveniunt. 

*) Gyllenhal in diagnosi tarsos simplices, in descri¬ 
ptione articulos tres primos tarsorum anticorum paulo la¬ 
tiores, subtus fulvo-spongiosos, concavos mari tribuit; at 
hic errorem quempiam exstare non dubito. Descriptio re¬ 
liqua cum Dyt. lapponico satis convenit, nec feminae mi¬ 
hi visae discrepant. 

TRIBUS II. 

Antennae 11-articuIatae, infra oculos insertae. 
Pedes anteriores tibiis tarsisque in omnibus extus 
ciliatis; tarsi anteriores distincte 5-articulati, articu¬ 
lis tribus primis in mare simpliciter dilatatis, subtus 
acetabulis aequalibus obsitis, postici plerumque sat 
compressi. Scutellum interdum inconspicuum. Man¬ 
dibularum dentes obtusi. 

Intestinum coecum obsoletum, Oviductus appen¬ 
diculis duobus. 


Genus 6. Colymbetes. 

Clairville Ent. Helvet. II. p. 188. t. 29. 

Leach. Zool. Misc. III. p. 69 et 72. 

Scutello conspicuo: pedibus posticis in 
mare utrinque, in femina modo supra 
ciliatis: unguiculis inaequalibus, su¬ 
periore fixo, inferiore hoc triplo bre¬ 
viore; palporum labialium articulo 
secundo tertio evidenter longiore. 

Corpus oblongo-ovale subdepressum vel parum 
convexum. Caput oculis parum prominxrlis, clypeo 
apice truncato. Antennae corpore dimidio breviores, 
articulis longitudine subaequalibus, secundo breviore. 
Palpi maxillares articulo 1 brevi, 2 et 3 longitudi¬ 
ne subaequalibus, 4 praecedente dimidio longiore, 
omnibus subteretibus. Mentum lobo intermedio brevi 
subtruncato. Palpi labiales articulo 1 brevi, 2 valde 

elongato, 3 hoc evidenter breviore. Prosternum ma¬ 
gis minusve argute carinatura, mucrone magis mi- 
nusve compresso, plerumque acuto, rarius obtusiu- 
sculo (fuscus). Pedes breviusculi validiusculi, tarsis 
anterioribus maris articulis 3 primis dilatatis, subtus 
acetabulis mediocribus (in C. striato solo minutissi¬ 
mis) obsitis, articulo 1 basi nudo; unguiculis saepe 
elongatis, compressis, inaequalibus — tarsis feminae 
simplicibus subcorapressis. Pedes postici tarsis valde 
compressis, unguiculis porrectis inaequalibus, supero 
triplo majore, immobili, infero parum mobili; tarsis 
in mare subtus plerumque articulis omnibus, rarius 
articulis 4 primis (C. striatus, Bogeraanni) ciliatis. 

Tubus intestinalis corpore dimidio longior. — 
Testiculi minuti, vase spermatico in iis tenuissimo. 
Epididymides magnae, vase spermatico in iis sat 
crasso. Vesiculae seminales corporis circiter longi¬ 
tudine. — Oviductns brevis, angustus, portione ute- 
riformi vix vaginali ampliore, appendiculo anteriore 
minuto, clavato, posteriore cylindrico, recto, oviductu 
longiore, hunc superne tegente. — Ganglia meso-et 
inetathoracis approxirnata, abdominalia inter se con¬ 
tigua, ab illis remota. 

Statura mediocris, color aut niger aut pallidus 
nigro-irroratus, subtus saepe niger. Elytra feminae 
in nonnullis acicularia, interdum aut laevia aut ma¬ 
gis minusve acicularia (notatus). 

Obveniunt in omnibus orbis terrarum regionibus. 

Plerisque hibernacula sub muscis. 

Spec. Striatus Lin, — fuscus Lin. — Bogemanni 

Gyll. — dolabratus Payk, — Cicur Fabr. — Ca- 
3 

lidus Fabr. — Conspersus Gyll. — Collaris Fabr. 
— Agilis Panz, — Adspersus Gyll. — Notatus 
111. — Grapii Gyll. — Pustulatus Rossi. — coria¬ 
ceus 111. — numerosaeque aliae. 

Genus 7. Ieybius. 

Scutello conspicuo : pedibus posticis in 
mare utrinque, in femina modo supra 
ciliatis unguiculis inaequalibus, su¬ 
periore fixo, inferiore hoc parumbre- 
viore; palporum labialium articulo se¬ 
cundo tertio subaequali. 

Descr. Corpus ovale, sat convexum. Caput 
oculis perparum prominulis, clypeo apice leviter 
emarginato. Antennae perbreves, articulis 2 primis 
crassiusculis, breviusculis, reliquis gracilioribus, lon¬ 
gitudine inter se subaequalibus. Palpi maxillares 
subcompressi, validiusculi, articulis 3 primis sensim 
longioribus, ultimo elongato, praecedente duplo fere 
longiore. Mentum lobo intermedio brevi subtrun- 
cato. Palpi labiales articulo 1 brevi, 2 longiore, in¬ 
tus medio tuberculato, 3 hoc vix breviore, crassiu- 
sculo, teretiusculo, leviter arcuato. Prosternum argute 
carinatum, mucrone compresso, elongato, acutissimo. 
Pedes breviusculi, tarsis anterioribus maris articulis 
3 primis dilatatis fortiter compressis, subtus acetabu¬ 
lis minutis densis obsitis: anticorum articulo primo 
reliquis vix majore, subtus basi nudo: intermediorum 
reliquis duplo paene majore; unguiculis subinaequa- 
libus, elongatis, compressis, parum falcatis; — femi¬ 
nae simplicibus subcompressis, unguiculis modice fal- 

catis. Pedes postici calcaribus inaequalibus, tarsis 
maris subtus articulis 3 primis ciliatis, unguiculis por¬ 
rectis, superiore immobili, exteriore hoc parum bre¬ 
viore, parum mobili. 

Tubus intestinalis corpore duplo longior, duodeni 
villis elongatis cylindricis. Testiculi epididymidi- 
bus fere majores, vase spermatico in illis crassiore, 
apice ejus coeco exserto, in his distincte tenuiore. 
Vesiculae seminales corpore paulo longiores, flexuo¬ 
sae, apice subclavatae. — Oviductus brevis, sat am¬ 
plus, subglobosus; portione vaginali ab uteriformi 
vix distincta, appendiculo utroque minuto, tenui, cy¬ 
lindrico. — Ganglia meso-et metathoracis approxi- 
mata. Ganglia abdominalia inter se distincta, at pri¬ 
mum ganglio metathoracis contiguum. 

Statura mediocris, color niger interdum aeneo- 
micans. 

Patria: Europa et America septentrionalis. Hyi- 
bernacula sub muscis, 

Spec. Dyt. ater Fabr, — fenestratus Fabr. — 
fuliginosus (et lacustris) Fabr. — guttiger (et angu¬ 
stior^) Gyll. nonnullaeque aliae. 


Genus 8. Agabus. 

Leach, Zool. Miscell. III. p. 69 et 72. 

Scirtello conspicuo: pedibus posticis in 
mare utrinque, in femina modo Supra 
ciliatis, unguiculis aequalibus, mo¬ 
bilibus. 


') Certe non differt. 

D e s c r. Corpus oblongo - ovale, magis minusve 
convexum. Caput oculis perparum prominulis, cly- 
peo apice truncato. Antennae corpore duplo brevio-^ 
res articulo 2 breviore, reliquis inter se subaequali- 
bus. Palpi maxillares, articulo 1 brevi, 2 et 3 lon¬ 
gitudine aequalibus, 4 p?aecedente longiore, leviter 
arcuato. Mentum lobo intermedio apice leviter emar¬ 
ginato. Palpi labiales articulo 1 brevi, 2 elongato, 
intus medio obsolete tuberculato, 3 hoc vix breviore, 
leviter arcuato. Prosternum magis minusve argute 
carinatura, mucrone compresso, acuto. Pedes ante¬ 
riores maris tarsis articulis 3 primis dilatatis, saepe com¬ 
pressis, subtus plerumque acetabulis minutis obsitis, un¬ 
guiculis secundum species differentes, elongatis com¬ 
pressis, dentatis etc. — feminae simplicibus. Pedes 
postici tarsis magis minusve compressis subtus in mare 
aut per totam longitirdinem, aut 4-3-2 primis vel 
primo solo ciliatis; unguiculis aequalibus, mobilibus. 

Tubus intestinalis corpore dimidio fere longior, 
villis duodeni minutis, cylindricis. — Testiculi non¬ 
nullis flexuris vasis spermatici sat crassi apice libere 
prominentis formantur. Epididymis vase spermatico 
sat tenui. Vesiculae seminales corpore parum bre¬ 
viores, geniculatae. — Oviductus brevis, subcylindri- 
cus, minus amplus, appendiculo anteriore tenui, apice 
involuto, posteriore oviductu Jiaud breviore at duplo 
ampliore, vesicaeformi. — Ganglia meso-et meta- 
thoracis approximata, abdominalia ijiter se distincta, 
in postico metathoracis sita. 

Fam. I. (Agabus Leach.) Antennae maris articu¬ 
lis 4 apicalibus valde compresso - dilatatis, femi¬ 
nae simplicibus. Pedes maris tarsis anterioribus 

articulis 3 primis compressis, subdilatatis, subtus ace¬ 
tabulis minutis obsitis; femoribus anticis, tibiis posti¬ 
cis, tarsorumque posticorum articulo 1 valde elon¬ 
gato subtus incurvo: subtus pilis densissimis coactis 
vestitis; — feminae femoribus anticis parce simplici¬ 
ter ciliatis, pedibus posticis subtus nudis. 

Corpus mediocre, convexiusculura. Color niger. 

Spec. Dyt. serricornis Payk: unica ex Europa 
boreali, 

Farn. II. Antennae in utroque sexu simplices. 
Tarsorum anteriorum articuli 3 primi in mare dila¬ 
tati compressi, sirbtus acetabulis minutissimis obsiti. 

Corpus statura mediocri, color plerumque obscu¬ 
rus. — Multis hibernacula sub muscis, 

Spec. 1. Tarsorum posticorum articulis omnibus 
in mare subtus ciliatis; Dyt. bipustulatus Lin. — 
Sturmii Schonh. — confinis Gyll. 

2. Tarsorum posticorum articulis 4 primis in mare 
subtus ciliatis: Dyt. brunneus Fabr. — bipunctatus 
Fabr,— Didymus 01.— vittiger Gyll.— striolatus Gyll. 

3. Tarsorum posticorum articulis 3 primis in mare 
subtus ciliatis: Dyt, maculatus Lin. — abbreviatus 
Fabr. — fuscipennis Gyll. — uliginosus Lin. — fe¬ 
moralis Payk. — congener Payk. — elongatus Gyll. 

4. Tarsorum posticorum articulis 2 primis in mare 
subtus ciliatis: Dyt. paludosus Fabr. — affinis Payk. 
(guttulus 111.) 

5. Tarsorum posticorum articulo primo in mare 
subtus ciliato: Dyt. chalconotus Panz. — guttatus 
Payk (4-guttatus 01.) 

Fara. III. Antennae in utroque sexu simplices; 
tarsi maris antici- articulis 3 primis dilatatis, depres- 

sis, subtus acetabulis majusculis obsitis; postici arti¬ 
culis 4 primis subtus ciliatis. Corpus minus, elonga- 
tulum. 

Spec. Dyt. oblongus 111. — arcticus Payk. 


Genus 9. Copelavus. 

Scutello conspicuo: pedibus posticis in 
utroque sexu utrinque ciliatis: ungui¬ 
culis aequalibus mobilibus. 

Descr. Corpus deplanatum, ovale. Caput ocu¬ 
lis perparum prominulis, clypeo apice truncato. An¬ 
tennae corpore plus duplo breviores, articulis 2 et 3 
longitudine'aequalibus, quarto autem brevioribus, se¬ 
quentibus longitudine inter se aequalibus, at sensim 
subgracilioribus. Palpi maxillares articulis 2 — 4 lon¬ 
gitudine aequalibus. Mentum lobis omnibus rotun¬ 
datis, intermedio breviore. Ligula tumidula. Palpi 
labiales articulo 1 breviore, 2 et 3 longitudine aequa¬ 
libus, hoc crasso subcompresso, leviter arcuato. Pro- 
sternum antice carinatum, mucrone plano, obtusiu- 
sculo. Pedes haud validi, anteriores tarsis maris ar¬ 
ticulis 3 primis dilatatis, subtus acetabulis majusculis 
parcis obsitis, unguiculis praesertim anticis elongatis 
— feminae simplicibus, unguiculis longis, gracilibus, 
parum falcatis. Pedes postici tibiis in utroque sexu 
utrinque ciliatis, tarsis modice compressis, articulis 
sensim minoribus, in utroque sexu supra per totam 
longitudinem, subtus articulis 4 primis ciliatis; un¬ 
guiculis minutis, vix falcatis, mobilibus. 

Corpus minoris magnitudinis. Elytra striis sim- 

plicibus at profundis longitudinalibus, magis minusve 
abbreviatis exarata, feminae praeterea interdum aci- 
cularia. 

Spec. Dyt. posticatus Fabr. duaeque aliae mihi 
visae, omnes Americanae. 


Genus 10. Laccophilus. 

Leach. Zool. Miscell. IIT. p. 69 et 72. 

Scutello inconspicuo: antennis tenuibus 
setaceis, pedibus posticis unguiculis 
inaequalibus, superiore fixo, por¬ 
recto. 

Descr. Corpus ovatum, planiusculum. Caput ma¬ 
gnum latum, oculis haud prominulis; clypeo apice 
vix emarginato. Antennae articulis 1 et 2 reliquis 
paulo crassioribus, longitudine vero sequentibus ae¬ 
qualibus, ultimis sensim paulo longioribus, ultimo 
elongato acuto. Palpi maxillares sat longi et validi, 
subcorapressi, articulo primo minutissimo, secundo 
elongato tertio hoc breviore at validiore, ultimo 
maximo, apicem versus attenuato. Mentum lobo in¬ 
termedio brevi rotundato.' Palpi labiales crassiusculi, 
articulo 1 brevi, 2 et 3 longitudine aequalibus, levi¬ 
ter arcuatis, hoc subacuminato. Prosternum parum 
elevatum, mucrone compresso acuto. Pedes anterio ¬ 
res tibiis tarsisque ciliis parcis, tenuissimis, vix ob¬ 
servandis, tarsis maris articulis .3 primis dilatatis, 
compressis, subtus acetabulis nonnullis majusculis 
obsitis, unguiculis in utroque sexu sat longis, pa¬ 
rum falcatis. Pedes postici coxis amplissimis, va- 

lidi, tibiis femoribus inulto brevioribus, in utro¬ 
que sexu supra ciliatis, subtus nudis, tarsis utrim¬ 
que ciliatis, validis, valde compressis, articu¬ 
lorum quatuor primorum quoque apice inferiore 
lobo magno rotundato retrorsum producto aucto; un¬ 
guiculis inaequalibus, superiore fixo, porrecto, infe¬ 
riore minutissimo. 

Tubus intestinalis corpore duplo fere longior, 
duodeni villis magnis elongatis, cylindricis. — Vas 
spermaticum ante insertionem incrassatum. — Ovi- 
ductus brevis amplus, appendicnlo anteriore filiformi, 
recurrente, insertionibus duabus approximatis. — 
Ganglia abdominalia distincta, a ganglio metathora- 
cis remota. 

Statura parva, color variegatus. 

Spec. Dyt. minutus Fabr. — interruptus Panz; 
novemque aliae mihi visae ex variis orbis terrarum 
regionibus. 


GeN. 11. No TE RUS. 

Clairville Eut. Helv. II. p. 222. 

Scuteilo inconspicuo: antennis crassius- 
culis fusiformibus; pedibus posticis 
unguiculis aequalibus mobilibus, 
Descr. Corpus ovatum convexum. Caput ocu¬ 
lis parum prominulis, clypeo apice levissime emargi¬ 
nato. Antennae corpore fere quadruplo breviores, 
maris articulis 1 — 4 longitudine aequalibus, at sen¬ 
sim ci-assioribus, 5 maximo, 6—10 inaequalibus, com- 

pressis extrorsnin lobatis, 11 acuminato; feminae ar¬ 
ticulis longitudine fere aequalibus: 1—7 sensim cras¬ 
sioribus, 8—10 sensim tenuioribus, 11 elongato, acu¬ 
minato. Labrum integrum sat magnum. Palpi ma¬ 
xillares crassiusculi, articulo 1 brevissimo, 2 et 3 ae¬ 
qualibus, 4 duplo longiore. Mentum lobo intermedio 
brevi, apice subbidentato. Palpi labiales articulo 
1 minuto, 2 brevi obconico, 3 maximo crasso, subtus 
unidentato, Prosternura vix elevatum, mucrone plano, 
obtusissimo. Pedes crassiusculi, antici femoribus 
ante apicem sinuatis, tarsis ante tibiarum apicem in¬ 
sertis; maris tibiis dilatatis, calcaribus obsoletis, tar¬ 
sis articulo 1 maximo, compresso, subquadrato, 2 et 
3 brevibus modice dilatatis, his tribus subtus aceta¬ 
bulis majusculis nonnullis obsitis; — feminae tibiis 
simplicibus, calcaribus longis validis, subfalcatis; tar¬ 
sis articulo 1 valde elongato. Pedes intermedii taiv 
sis maris modice dilatatis compressis, articulo 1 ma¬ 
ximo, subtus acetabulis parcis obsitis, feminae simplici¬ 
bus. Pedes postici coxis sat amplis, sutura communi 
elevata, utrinque replicata, laciniis apicem versus 
sensim dilatatis, apice introrsum oblique truncatis, 
angulo exteriore acuto, femorum basin tegentibus; 
tibiis utrinque ciliatis, calcaribus sat longis, tarsis 
breviusculis, modice compressis, utrinque ciliatis, un¬ 
guiculis minutis, aequalibus, mobilibus. 

Corpus parvum, color magis rainusve testaceo- 
fuscus. 

Spec. Dyt. crassicornis Fabr. — sparsus Marsh; 
septemque aliae mihi \'isae ex variis terrae regio¬ 
nibus. 

TRIBUS III. 

Antennae 11 - articulatae, infra oculos insertae. 
Pedes anteriores tibiis tarsisque extus, postici utrin- 
que ciliati. Tarsi anteriores in utroque sexu arti¬ 
culis 3 primis dilatatis, articulo tertio bilobo, quarto 
inter illius lobos occulto, obsolescente, interdum au¬ 
tem sat conspicuo. Scutellum semper inconspicuum. 

Structura interna mihi nondum satis cognita. 


Gen. 12. Hvphydrus. 

Illiger Mag. I. p. 299. 

Tarsis posticis compressis, unguiculis in¬ 
aequalibus porrectis, superiore fixo. 

Descr. Corpus subglobosum. Caput oculis pa¬ 
rum prominulis, fronte antice carina transversali se¬ 
micirculari terminata, clypeo deflexo. Antennae bre- 
viusculae, articulis inter se aequalibus, primis duo¬ 
bus reliquis paulo crassioribus. Labrum integrum. 
Palpi maxillares articulis 1—3 breviusculis, obconicis, 
4 elongato, sub cylindrico, apice attenuato. Mentum 
lobo intermedio dentiformi acuto. Palpi labiales ar¬ 
ticulo 1 brevi, 2 elongato subcompresso, 3 hoc bre¬ 
viore, crassiusculo, subovato. Prosternum angustum, 
argute carinatum, mucrone dilatato plano obtusiu- 
sculo. Pedes longiores, tarsis anterioribus in mare 
latioribus quam in femina; postici tarsis valde com¬ 
pressis, unguiculis inaequalibus, altero porrecto fixo, 
altero minore parum mobili. 

Corpus mole parva. Feminae superficies sericeo- 
inicans, maris nitida fortiter punctata*). 

Spec. D. ovatus Linn. — compluresque e variis 
terris. 


Gen. 13. Hydroporus 
Clairville Eut. Helv. II. p. 182. 

Tarsis posticis filiformibus, unguiculis 
aequalibus mobilibus. 

Descr. Corpus statura varia, aut magis subglo- 
bosa, aut magis depressa, ovali: saepe pubescens. 
Caput oculis parum prominulis, in nonnullis antice 
transversim carinatum, ut in genere praecedente (H. 
inaequalis, reticulatus). Antennae articulis inter se 
subaequalibus, duobus primis reliquis magis minusve 
majoribus. Labrum magis minusve emarginatum. 
Palpi maxillares articulo 1 minutissimo, 2 et 3 bre¬ 
vibus paene transversis, 4 elongato, fusiformi, apice 
subacuminato. Mentum lobo intermedio dentiformi 
acuto. Palpi labiales articulo 1 minuto, 2 brevi ob- 
conico, 3 hoc dimidio longiore, crassiusculo, subar¬ 
cuato. Prosternum in aliis planum, in aliis magis 
minusve acutum. Pedes postici tarsis vix compressis, 
unguiculis aequalibus mobilibus. 

Statura plerumque sat minuta; differentiae sexus 
plerumque nullae, interdum feminae punctis subti¬ 
lissimis nitoreque sericeo a maribus discrepant, ut in 
genere praecedente (H. picipes mas. cum H. alter- 


*) Errat Gylleiihal, qui rem inverse se habere affert. 

nante fem., et nigrolineatus Schonh. fem, cum paral- 
lelograinmo Ahr. mare.) 

Spec. conf. Schonh. Syn. Hyphydrus n. 5 — 30. 
Gyll. Ins. Suec, Hyphydr. 3—29. Ex.stant praeterea 
multae indescriptae e terris variis. 



SECTIO II. 


Coxis posticis angustis. 

Motus pedum posticorum in natando 
alternans. 


TRIBUS IV. 

Antennae ll-articulatae infra oculos insertae. 
Pedes omnes tibiis tarsisque ntrinque ciliatis. Tarsi 
postici compressi, anteriores in mare articulis tribus 
primis dilatatis, subtus spongiosis, articulo quarto di¬ 
stincto. Scutellum conspicuum. Mandibularum den¬ 
tes acuti. 

Structura interna latet. 


Gen. 14. Pelobius. 

Paelobius Schonb. Syn. II. p. 27. 

Descr, Corpus subovatura, supra convexiusculum, 
subtus valde convexum. Caput valde porrectum, ocu¬ 
lis prominulis, clypeo emarginato. Antennae capite 
vix longiores, articulo 1 maximo, reliquis sensim 
paulo gracilioribus. Labrum brevissimum emargina- 
tum, sinu haud ciliato. Maxilla mala interiore nuda. 

Palpi maxillares breviusculi, articulo 1 minuto, reli¬ 
quis longitudine subaequalibus, ultimo subarcuato. 
Mentum breve, lobo intermedio brevi emarginato, 
exterioribus hoc parum longioribus, rotundatis. Li¬ 
gula brevis transversa. Palpi labiales elongati, art. 
1 obconico, 2 crasso, leviter compresso, intus ante 
medium dentato, 3 hoc evidenter tenuiore, subcla- 
vato. Prosternum valde elevatum compressum mu¬ 
crone plano, marginato, obtusiusculo. Pedes graciles, 
anteriores ciliis externis densis et longis, tarsis ar¬ 
ticulo 1 elongato, in mare tribus primis modice dila¬ 
tatis, subtus dense spongiosis, — in femina simplici¬ 
bus; quinto elongato, unguiculis in utroque sexu 
simplicibus; — pedes antici calcaribus aequalibus sat 
validis. Pedes postici tibiis gracilibus, tarsis vix 
compressis, unguiculis aequalibus mobilibus. 

Statura mediocris. Imaginem tempore aestivo in 
lacunis lutosis occurrere et digitis prehensam sonum 
sibilum edere mihi relatum. 

Spec. Hydrachna Hermanni Fabr. 


TRIBUS V. 

Antennae in fronte insertae, 10-articulatae, arti- 
ticulo 1 crassiore, reliquis sensim paulo longioribus. 
Labrum transversum apice truncatum ciliatumque. 
Prothorax coleopteris angustior, Prosternum eleva¬ 
tum, mucrone lato, apice truncato. Scutellura incon¬ 
spicuum. Pedes graciles, anteriores tibiis tarsisque 
extus ciliatis, his distincte 5-articulatis, in mare arti- 

culis 3 primis parum dilatatis subcompressis, subtus 
subtilissime spongiosis, in femina simplicibus, filifor¬ 
mibus. Pedes postici coxis angustis, retrorsum in la¬ 
minam magnam auctis: laminis in, medio sutura in¬ 
tegerrima conjunctis praeter femorum articulationem 
abdominis maximam partem tegentibus; — trochan¬ 
teribus securiformibus; femoribus in medio, ubi lami¬ 
narum tegmen relinquunt, valde attenuatis, tibiis gra¬ 
cilibus, parce seriatim pilosis, tiliis autem nullis, 
tarsis filiformibus, vix compressis, supra longe dense- 
que, infra obsolete ciliatis; unguiculis aequalibus, 
mobilibus. 


Gen. 15. Haliplus. 

Latr. Gen. Crust. et Ins. I. p. 234. — Hoplitus 
Clairv. Ent. Helv. II. p. 218, 

Palporum maxillarium articulo ultimo mi¬ 
nuto subuliformi. 

Descr. Coipus parvum, convexiusculum, re¬ 
trorsum sensim angustatum. Caput minutum, por¬ 
rectum. Palpi maxillares crassiusculi, articulis 1 
et 2 brevioribus, 3 valde elongato, apicem versus 
crassiore, 4 minuto, subuliformi. Mentum lobis o- 
mnibus brevissimis, intermedio haud breviore. Palpi 
labiales articulo 1 et 2 longitudine aequales, illo vix, 
hoc valde compresso, apice intus in dentem producto ; 

3 $ minuto subuliformi. Laminae coxarum abdominis 
tria prima segmenta obtegentes, margine toto externo 
libfero. Abdomen basi utrimque impressuro, impres¬ 
sione extus linea semicirculari, curo margine exteriore 
laminae coxarum congruente, cincta. 

Spec, Dyt, elevatus Panz — ferrugineus Payk. 
— impressus Fabr. — Lineatocollis Marsh. — obli¬ 
quus Fabr. — aliaeque nonnullae ex Europa el 
America septentrionali. 


Gen. 16. Cnemidotus. 

Illig. Mag. I. p. 373. 

Palporum maxillarium articulo ultimo 
reliquis majore conico. 

Doscr. Corpus parvum, depressiusculum, po¬ 
stice subito angustatum. Palpi maxillares articulis 3 
primis sensim longioribus crassis, tertio subcompresso, 
quarto hoc dimidio longiore, conico, acuto. Mentum 
lobo intermedio brevissimo. Palpi labiales articulis 
longitudine inter se aequalibus: 1 et 2 vero crassis, 
vix compressis, 3 tenuiore conico, acuto. Laminae 
coxarum abdominis maximam partem obtegentes, ut 
tantummodo ultimum nec non penultimi apex nuda 
remaneant; margine externo rotundato, postice in 
dentem producto; inter dentes margo inflexus. 

Spec. Dyt. caesus Duft; aliaeque duae, altera 
ex Europa meridionali, altera ex America septentrio 
nali mihi cognitae. 





